Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iran julkisti uuden maasta maahan ammuttavan ohjuksen. Iranin mukaan-
sillä voidaan iskeä tarkasti 500 km:n säteellä oleviin kohteisiin.
Iso-Britannia ja Iran uudistavat diplomaattisuhteensa.
Ne avaavat uudestaan suurlähe- tystönsä Teheranissa ja Lontoossa.
Israelin kerrotaan ostaneen viime kuukausina -
yli 19 miljoonaa barrelia öljyä Irakin kurdialueelta.
Iranin puolustusministeriö julkisti -
uuden maasta maahan ammuttavan Fateh 313 -ohjuksen. Iranin mukaan -
sillä voidaan iskeä tarkasti 500 km:n säteellä oleviin kohteisiin.
Iranin presidentti Ruhani väitti tosin -
Iranin puolustusteollisuuden merkkipäivänä, -
että Iranin sotilasvoima on rauhan ja tehokkaan diplomatian edellytys, -
ja sillä turvataan ainoastaan alueita ja Iranin etuja.
Ohjuksiamme ja muuta sotilasvoimaamme -
ei käytetä toisia maita vastaan. Emme halua tunkeutua muihin maihin.
Aseilla ja valmiuksillamme turvaamme vain omia alueitamme ja etujamme.
Voimamme hyödyttää myös muita Lähi-idän maita.
Iranin puolustusministeriön mukaan Fateh 313 -ohjusta -
on jo testattu menestyksekkäästi ja sen tuotanto alkaa pian.
Julkistaminen tapahtui vain kuukausi sen jälkeen, kun Iran ja P5+1-maat -
USA, Venäjä, Kiina, Ranska, Britannia ja Saksa pääsivät sopimukseen, -
jossa Irania vaaditaan noudattamaan -
sen ydinohjelmaa koskevia uusia rajoituksia.
Vastineeksi Iran saa helpotuksia talouspakotteisiinsa.
Sopimuksen mukaan kaikkiin ballistisen ohjusteknologian siirtoihin-
Iraniin vaaditaan turvaneuvoston hyväksyntä seuraavan 8 vuoden ajan.
Myös USA on luvannut käyttää veto-oikeuttaan asiassa.
Seuraavaksi viideksi vuodeksi määrätään lisäksi -
konventionaalisten aseiden saarto, -
jolla estetään Iranilta aseiden tuonti ja vienti tuona aikana.
Iran kuitenkin ilmoitti, -
ettei se aio noudattaa niitä sopimuksen kohtia, -
jotka rajoittavat sen sotilaallista kykyä.
Iranin ohjusohjelma on yksi Lähi-idän mittavimmista.
Iran pyrkii viemään aseita liittolaisilleen -
sekä tuomaan ohjustorjuntajärjestelmiä -
perivihollisensa Israelin mahdollisten iskujen estämiseksi.
Israelin viranomaiset ovat huolissaan, että Iranin viikonloppuna julkistama -
Fateh 313 -ohjus kuljetetaan Hizbollahille Libanoniin.
Viranomaiset varoittivat, -
että ohjuksella voidaan iskeä minne tahansa Israeliin.
Iranin ja kansainvälisen yhteisön suhteet kohenevat edelleen: -
Iran avasi eilen uudelleen Lontoon-lähetystönsä sen jälkeen, -
kun Britannia oli vain hetkeä aiemmin palauttanut diplomaattisuhteet Iraniin.
Iran on tärkeä alueellinen voimatekijä. On kaikkien etu, että Iran osallistuu -
vastuullisena toimijana Lähi-idän vakauden edistämiseen.
Olemme päässeet pitkälle muutaman viime vuoden aikana.
Sanon silti: Kävellään ensin, ja yritetään juosta myöhemmin.
Solmimamme yhteinen toimintasuunnitelma JCPOA -
on tärkeä askel eteenpäin. Keskitymme nyt varmistamaan, -
että kaikki osapuolet panevat sen kokonaan täytäntöön -
ja että taloudelliset suhteemme uudistetaan. Toivon ja uskon, -
että toimintasuunnitelman pohjalta rakentuvan luottamuksen myötä -
suhteemme kehittyvät ajan mittaan.
Mutta kyse on siis kehitysprosessista, joka vie aikaa.
Toivon, että tulevaisuudessa pääsemme yli luottamuspulasta, -
joka on vaivannut meitä molempia jo kauan, -
ja että se taas johtaisi rakentavampiin suhteisiin Lähi-idässä ja muualla.
Iso-Britannian entinen ulkoministeri Jack Straw -
on brittidiplomaateista viimeisin, joka on vieraillut Iranissa (v. 2003).
Hän korosti Iranin ja Iso-Britannian välisen diplomaattisuhteen tärkeyttä.
Tämä päivä on hyvin tärkeä Iranin ja Iso-Britannian suhteille -
monenlaisista historiallisista syistä johtuen.
Suhteemme on aina ollut vaikeahko, ja aallonpohja saavutettiin -
marraskuussa 2011, kun Iranin-lähetystöömme tunkeuduttiin.
Tämä on kuitenkin erittäin hyvä uutinen ja hieno päivä, -
sillä kaikki perustuu tietysti sopimukselle, -
jonka Iran ja P5+1-maat solmivat heinäkuussa.
Iranilainen uskonoppinut Mohammad Razavi kuvasi päivää tärkeäksi.
Hän toivoi Iranin ja Iso-Britannian suhteiden vahvistuvan edelleen.
Tämä on merkittävä päivä, -
ja toivomme, että maittemme väliset suhteet paranevat.
Iran on entistä tehokkaammin -
pyrkinyt edistämään suhteitaan kansainväliseen yhteisöön.
Iranin ulkoministeri Zarifin mukaan on kuitenkin liian varhaista -
puhua USA:n lähetystön avaamisesta Iranissa. Hän sanoi, -
että USA:n ”epälooginen suhtautuminen” Iraniin osoittaa, -
ettei aika ole vielä kypsä samanlaiseen siirtoon USA:n kanssa.
Palestiinalaispresidentti Abbas ilmoitti aikovansa vierailla piakkoin Iranissa.
Iran on kuitenkin kiistänyt asian.
Lehdistötilaisuudessa Ramallahissa -
Abbas puhui Iranista "läheisenä sisarmaana", mutta sanoi, -
että Iranin ja palestiinalaisten suhteet eivät ole lähimainkaan hyvät.
"Yhteisten intressien" vuoksi Iran on kuitenkin tunnustanut Palestiinan, -
ja palestiinalaisten Iranin-lähetystö on osoitus näistä intresseistä.
The Financial Time -lehti kertoi, että Israel on ostanut viime kuukausina -
yli 19 miljoonaa barrelia öljyä Irakin kurdialueelta. Uutisen mukaan -
eri kansainväliset yhtiöt ovat toimineet kaupoissa välikätenä.
Määrä vastaa kolmea neljäsosaa Israeliin tuodusta öljystä.
Uutisessa kerrottiin, -
että Israelin kanssa tehtyjen öljykauppojen myyntitulot -
auttavat kurdeja ISISin vastaisessa taistelussa.
Sitten Yhdysvaltoihin. Republikaanien presidenttiehdokas Jeb Bush -
on yrittänyt innostaa kannattajiaan, sillä hän on edelleen -
mielipidekyselyissä kiinteistöalan jättiläisen Donald Trumpin jäljessä.
Jeb Bush on USA:n entisen presidentin George W. Bushin veli -
ja George Bush vanhemman poika. Hän syytti presidentti Obamaa -
ja demokraattikilpailijaansa Hillary Clintonia -
Amerikan kansainvälisen aseman heikentämisestä.
Hän korosti, että on tärkeää suojella liittolaisuutta -
niin juutalaisvaltion kuin muidenkin maiden kanssa.
Minkäänlaista juopaa ei saisi ilmetä liittolaissuhteissamme.
Alkaen Israelista mutta myös maailmanlaajuisesti -
meidän on oltava ystävä ystävillemme.
Vihollistemme taas pitää kokea pientä vihlaisua.
Jos haluamme luoda rauhallisemman maailman, -
emme lähetä joukkoja vaaroihin mitättömistä syistä -
vaan lupaamme: turvaamme selustanne -
ja toimimme yhdessä pitkän aikaa.
Tällöin ei lähetetä perääntymisviestejä.
Maailma on nyt paljon vaarallisempi paikka verrattuna siihen hetkeen, -
jolloin Obama valittiin presidentiksi.
Siunausta kaikille ja paljon kiitoksia.
Pääministeri Netanjahu ja presidentti Obama ovat olleet jyrkän erimielisiä -
Obaman ponnisteluista Iranin ydinsopimuksen hyväksi.
Asia on kiristänyt USA:n ja Israelin välejä. Diplomaatit korostavat -
pitkäaikaisen liittolaissuhteen olevan nyt kaikkien aikojen pohjalukemissa.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman